Dezgehê Tipê Edlîyî seba sîyasetmedara kurde Aysele Tugluka ke nêweşa demansî ya û Zîndanê Kandira de tepişîyena, raporê 'nêeşkena zîndan de bimana' da.
Buroyê Çapemenîye yê HDPyî bi eşkerayîyêke da zanayene ke Wezîrîya Edaletî zî rapor tesdîq kerdo. Dîya zanayene ke avûkatî bi raporê ATKyî seba veradîyayîşê Aysele Tugluk muracatê dozgerîye bikerê.
Ame parekerdene ke keye û avûkatî ver bi Zîndanê Kandira kewtê rayîrî.
